
  Sani və Suri  
 
 Müəllif: Shilpi Pradhan 
 
 İllüstrator: Yuvaka Srestha 
 
 Tərcümə etdi: Elşad Qarayev 
 
 Saninin balaca bir pişiyi var idi. Onun adı Suri idi. 
 
 Sani Surini çox sevirdi. 
 
 Sani Suri ilə oynamağı sevirdi. 
 
 Bir gün Sani məktəbdən evə gəldi və Surini səslədi. 
 
 Suri gəlmədi. 
 
 Ona görə Sani evin içində Surini axtardı. 
 
 Sonra həyətə baxdı. Ancaq Surini tapa bilmədi. 
 
 Sani yuxarıya baxdı. 
 
 Və aşağıya baxdı. Ancaq Surini tapa bilmədi. 
 
 Sani kənara baxmağa getdi. O küçəyə baxdı. 
 
 Və küçənin aşağısına baxdı. Ancaq Surini tapa bilmədi. 
 
 Ağacın ətəyinə baxdı. 
 
 Və ağacın yuxarısına baxdı. Ancaq Surini tapa bilmədi. 
 
 Sonra Sani böyük bir pişiklə qarşılaşdı! 
 
 Və kiçik bir arıq pişiklə qarşılaşdı. Ancaq Surini tapa bilmədi. 
 
 Sani qara bir pişiklə qarşılaşdı. 
 
 Və ağ bir pişiklə də. Ancaq Surini tapa bilmədi. 
 
 Sani kök bir pişik gördü. 
 
 Arıq bir pişik gördü. Ancaq Surini tapa bilmədi. 
 
 Sani uzun bir pişik gördü. 
 
 Və alçaq boylu bir pişik gördü. Ancaq Surini tapa bilmədi. 
 
 Sani uzun ayaqlı bir pişik gördü. 
 
 Və qısa ayaqlı bir pişik də gördü. Ancaq Surini tapa bilmədi. 
 
 Sani təmiz bir pişik tapdı. 
 
 
 
 Və kirli bir pişik də tapdı. Ancaq Surini tapa bilmədi. 
 
 
 
 Sani hər yeri axtardı. 
 
 Və başqa yerlərə də baxdı. Ancaq Surini tapa bilmədi. 
 
 Sani ağlamağa başladı. 
 
 Suri Saninin ağladığını eşitdi. 
 
 
 
 Suri Sanini tapdı! 

 Sani və Suri (İngilis) 
 
 Saninin Suri adlı bir ev pişiyi var. Bir gün məktəbdən qayıdır, ancaq Surini heç bir yerdə tapa bilmir. Hər yeri axtararkən, müxtəlif cür pişiklərlə rastlaşır, ancaq heç biri Suri deyildi. O ev heyvanını tapacaq? Oxuyun və öyrənin! 
 
 Bu kitab oxumağa yeni başlayan uşaqlar üçün nəzərdə tutulub. 
 
 Pratham Kitabları rəqəmsallaşmaqla çoxdilli uşaq hekayələri aləmində tamamilə yeni bir fəsil yaradır. Uşaqlar, müəlliflər, illüstratorlar və naşirləri birləşdirir. Müəllim və tərcüməçiləri bir yerə toplayır. Məqsəd Hindistan və dünyada yaşayan bütün uşaqlar üçün açıq lisenziyalı çoxdilli hekayələrin zəngin bazasını yaratmaqdır. Bizim unikal onlayn platformamız olan StoryWeaver uşaqlar, valideynlər, müəllimlər və kitabxanaçıların yaradıcılıqla məşğul ola biləcəyi bir meydançadır. Gəlin hər bir uşağın kitab oxuya bilməsi üçün birlikdə çalışaq!content/8c039094201c5fe30c054149179495a1.jpg

